b'\n_START_ARTICLE_\nPanev\xc4\x97\xc5\xbeio apskrities istorija\n_START_SECTION_\nIstorija\n_START_PARAGRAPH_\nPanev\xc4\x97\xc5\xbeio apskrities pirmtaku laikytina Upyt\xc4\x97s apskritis, suformuota 1565\xe2\x80\x931566\xc2\xa0m. administracin\xc4\x97s ir teismo reformos metu. Nors jo administracinis centras buvo Panev\xc4\x97\xc5\xbeys, sen\xc4\x85j\xc4\xaf pavadinim\xc4\x85 teritorinis darinys i\xc5\xa1laik\xc4\x97 dar beveik 300 met\xc5\xb3.\n_START_SECTION_\nRusijos imperijoje\n_START_PARAGRAPH_\nPanev\xc4\x97\xc5\xbeio apskrities prad\xc5\xbeia laikomas 1831 sukilimas, kuomet Upyt\xc4\x97s apskritis pervadinta \xc4\xaf Panev\xc4\x97\xc5\xbeio apskrit\xc4\xaf. Iki 1843\xc2\xa0m. apskritis \xc4\xaf\xc4\x97jo \xc4\xaf Vilniaus gubernij\xc4\x85, tada perduota Kauno gubernijai (jai priklaus\xc4\x97 iki 1915\xc2\xa0m.). Iki XIX a. 2-osios pus\xc4\x97s liko ir seimeliai, bet j\xc5\xb3 funkcijos nuolat buvo siaurinamos, o dalyvi\xc5\xb3 skai\xc4\x8dius ma\xc5\xbeinamas. Po 1863\xc2\xa0m. sukilimo seimeliai i\xc5\xa1 viso panaikinti. Zemskiniai teismai pavadinti apskri\xc4\x8di\xc5\xb3 policijos valdybomis, o zemskiniai ispravnikai\xc2\xa0\xe2\x80\x93 apskri\xc4\x8di\xc5\xb3 ispravnikais. Ispravnik\xc4\x85 ir jo pad\xc4\x97j\xc4\x97j\xc4\x85 \xc4\x97m\xc4\x97 skirti gubernatorius.'